Portarul echipei Juventus, victima lui Cristiano Ronaldo la antrenamente.
Cristiano Ronaldo a postat pe site-urile de socializare un clip video în care arată cum îşi îmbunătăţeşte şuturile la poartă. Atacantul echipei Juventus a revenit la antrenamente de aproximativ două săptămâni. Serie A, campionatul din Italia, se reia începând cu 20 iunie.
Cristiano Ronaldo a întors toate privirile la antrenamente. Portughezul de 35 de ani a postat un clip video pe site-urile de socializare în care arată cum se pregăteşte pentru reluarea competiţiilor sportive. Carlo Pinsoglio, portarul de rezervă al echipei Juventus, a fost victima starului lusitan. Ronaldo a exersat şutul la poartă, iar goalkeeper-ul italian a fost nevoit să apere. Clipul video a strâns în doar 20 de ore peste 6 milioane de vizualizări. Serie A, care a fost suspendat pe 9 martie, după meciul câştigat de Juventus cu Inter Milano, scor 2-0., se va relua începând cu 20 iunie cu restanţele din etapa 25, Atalanta – Sassuolo, Inter – Sampdoria, AC Torino – Parma şi Verona – Cagliari."Antrenează-te până la perfecţiune. Mă simt puternic", a scris Cristiano Ronaldo pe Instagram.